Mina kasutan kõiki oma sõrmi trükkimiseks. Ma kirjutan kiiresti. Vigu vahel ikka võib tekkida, kuid mitte alati. Minu puhul on enamasti vead üliharva nähtavad kui just klaviatuuri mõni nupp ei tööta hästi ja seepärast mõni täht ekraanile ei ilmu. Ma ei vaata klaviatuuri kui kirjutan, ega kujutle peas ette, kus mingi täht asub. Need tähed lihtsalt tulevad ekraanile nagu eikusagilt. Pole kunagi õppinud eraldi trükkimist. Ei ole ka kunagi  klaviatuuri pilti eraldi võtnud ette, et tähtede asupaika teada saada. Kui vanematel on vaja arvutisse mõni pikem tekst trükkida, siis keda küll kutsutakse ? Mind muidugi ja kui kirjutama hakkan, siis sõnade saatel " Sul tuleb see trükkimine palju paremini kui mul. Küll kirjutad ikka kiiresti." Vahel on olnud hetki, kui olen kirjutanud kellegile pikka teksti ilma, et klaviatuuri oleks vaadanud ja klahvide klõbin on käinud pikemat aega, siis on isa naerma hakkanud nii, et ma pole tähele pannudki ja olen  ennast avastanud täielikust arvutimaailmast.